ИГОР ЂУРЂИЋ

Ул. ЦАРА ДУШАНА 84

71123 Источно Ново Сарајево, Република Српска

Тел. 065/795-120

Е-маил: i\_djurdjic@yahoo.com

ИЗВЈЕШТАЈ

Поштовани/a,

Као студент трећег циклуса Пољопривредног факултета Универзитета у Источном Сарајеву боравио сам на Пољопривредној академији у Перму (Русија) у периоду 01.09.2017-30.09.2017. године.

Стажирање се изводило наизмјенично на Пољопривредној академији у Перму и партнерској фарми «Агрофирма ТРУД»

Заправо, већину времена сам и провео у овом великом пољопривредном комплексу „Агрофирма ТРУД“ гдје сам стекао практична знања из области пољопривреде.

„Агрофирма ТРУД“ је партнерска компанија која се бави ратарском производњом, производњом и прерадом млијека, производњом и прерадом меса, као и продајом својих производа. Свакодневно ова фирма преради 40 000 литара млијека. Обрађује површину од 12 000 хектара, подијељених на 4 одјељења, смјештена у 4 одвојена села. У сваком одјељењу постоји фарма са 1000 грла крава расе ''Галшчина фризи''.

Размјена студената ради стручног усавршавања у иностранству је вишеструко корисна инвестиција јер се на овај начин стичу вриједна знања, вјештине и технике са престижних института и универзитета као што је Пољопривредна академија у Перму са дугом и успјешном традициом дужом од 100 година, гдје се виде и примјери добре праксе који се могу примјенити у будућем раду на нашем Универзитету. Оваква размјена омогућава активно учешће у научно-истраживачком раду кроз међународне пројекте и публиковање радова а свакако се омогућава и континуирана промоција и препознатљивост Пољопривредног факултета и Универзитета у Источном Сарајеву изван БиХ, стално присуство у међународној академској заједници кроз контакте и дружења формалног и неформалног карактера, даље образовање и усавршавање као и подизање нивоа мобилности студената.